**Δελτίου Τύπου**

Την Τρίτη 13 Δεκεμβρίου 2022, το 15μελές Μαθητικό Συμβούλιο του Εσπερινού Γενικού Λυκείου Ηρακλείου, σε συνεργασία με τον Πολιτιστικό Σύλλογο «Αγ. Ιωάννη», διοργανώνουν εθελοντική αιμοδοσία.

Η κινητή μονάδα αιμοληψίας του Βενιζέλειου Νοσοκομείου θα βρίσκεται στο χώρο του Σχολείου, Γερουλάνου 32 στον Αγ. Ιωάννη, τις ώρες από 16:30 έως και 19:30.

Οι εθελοντές θα πρέπει να προσέλθουν τηρώντας τα υγειονομικά μέτρα που ισχύουν.

Η πρόσκληση απευθύνεται σε όλους τους εθελοντές αιμοδότες της περιοχής του Αγίου Ιωάννη, αλλά και σε όλους όσοι θέλουν να προσφέρουν κάτι πραγματικά «δικό τους».

Το Εσπερινό Γενικό Λύκειο, εδώ και δώδεκα χρόνια, διατηρεί τη δική του τράπεζα αίματος με έδρα το Βενιζέλειο Νοσοκομείο, με έντονη κοινωνική προσφορά.

Σας περιμένουμε στο σχολείο μας και όλοι μαζί να δείξουμε το ανθρώπινο πρόσωπο της κοινωνίας, μιας κοινωνίας που δεν ξέχασε τις πρωτογενείς αξίες του αλτρουισμού και της αλληλεγγύης.

**Ο Σύλλογος Διδασκόντων του Εσπερινού Γενικού Λυκείου Ηρακλείου**

**Το 15μελές Μαθητικό Συμβούλιο**

**Ο Πολιτιστικός Σύλλογος Αγ. Ιωάννη**